Endel Kõks (1912-1983) lõpetas Pallase 1940. aastal. Neli aastat hiljem põgenes kunstnik sõjapakku Saksamaale ning Eestisse enam ei naasnudki, mistõttu enamus tema loomingust kuulub välisriikides veedetud perioodi. Igatsusest koduse keele ja kultuuri vastu maalis Kõks eriti oma Rootsi perioodil mitmeid portreid sealsetest pereliikmetest ja teistest kaasmaalastest.
#000002
Elegantne portree kunstniku vennanaisest Milvi Kersna-Kõksist kannab endas modelli riietuse ja aksessuaaride näol tõelist 1950. aastate hõngu. Õhkõrn loor daami näol, sulg kübaras, moodne käekell, mustad kindad, peente sõrmede taha peitunud sigaretipits ning vaikselt vaataja kõrvus kõlama hakkav 1954. aasta Kitty Kalleni hittlugu „Little things mean a lot“.
#000003